‘ફિલ્લૌરી’ ફિલ્મ ભલે દર્શકોએ ન આવકારી હોય, પરંતુ અનુષ્કાને તે ફિલ્મ કરીને ખૂબ જ મજા આવી. તે કહે છે કે મારા માટે તે એક કઠિન રોલ હતો. શૂટિંગમાં મોટા ભાગે મારે હવામાં લટકીને રહેવું પડતું. મારે આ ફિલ્મ માટે મારા લુકને ટકાવી રાખવા ખૂબ મહેનત કરવી પડી. અનુષ્કાનો દાવો છે કે તે ક્યારેય કોઇ વસ્તુથી સંતુષ્ટ થતી નથી. થોડા સમય પહેલાં તેણે બે મોટી હિટ ફિલ્મો ‘સુલતાન’ અને ‘અય દિલ હૈ મુશ્કિલ’ આપી. તે ખુશ તો છે પણ તેની ભૂખ વધી છે. તે કહે છે કે સાચું કહું તો આ બાબતે મને સંતોષ ક્યારેય નહીં થાય. હું ખુદને એવી લક્ઝરી આપતી નથી, કેમ કે મને જાણ થશે કે મને સંતોષ થયો છે ત્યારે હું બેદરકાર બની જઇશ. •